《小寒食展先君及叔氏墓时卜居未得怆然有作》
明代·顾冶

渐投龙忌倍凄然，双冢累累扫曙烟。落魄自惭无白社，归魂相见已黄泉。

风悲宰木心俱折，雨滴椒浆泪更悬。瓢泊五湖从此决，忍将母隐换绵田。

作者简介：顾冶，初名祖美，字世叔，号墨谭，又号鉴咦道人。明无锡人。起经子。生于嘉靖时。性至孝，亲丧庐墓，哀毁骨立。笃行有文，本生长纷华，心厌之。时时寄居禅宫道院，敝衣破履。率意去来，不修仪容。